**Тэставая работа па беларускай мове. 6 клас**

1. Адзначце правільныя сцвярджэнні:

***Марфалогія вывучае …***

а) словазлучэнне, сказ; б) гукі мовы; в) лексічнае значэнне слова;

г) часціны мовы; д) значымыя часткі слова.

2. Вызначце адушаўлёныя назоўнікі:

а) чалавек; б) чалавецтва; в) калектыў; г) папугай; д) дзьмухавец.

3. Вызначце радкі, дзе ўсе назоўнікі зборныя:

а) авёс, жыта, пшаніца, збожжа;

б) сялянства, бярвенне, калоссе, моладзь;

в) ноч, меч, печ, рэч;

г) бярэзнік, галлё, насенне, вуголле.

4. Адзначце сярод прыкладаў назоўнікі агульнага роду:

а) тата; б) сірата; в) малайчына; г) дзядзька; д) ціхоня; е) бабуля; ж) задавака.

5. Выберыце сярод прыведзеных слоў асабовыя назоўнікі:

а) кветнік; б) мастак; в) ручнік; г) рыбак; д) турыст; е) востраў; ж) француз.

6. Сярод прыведзеных слоў выберыце назоўнікі з тыпам асновы на цвёрды зычны:

а) дарожка; б) звер; в) зіма; г) май; д) бяроза; е) мора; ж) акно.

7. Адзначце радок, у якім знаходзяцца толькі прыметнікі:

а) бацькаў, прыемны, розум, белы;

б) разумны, сіні, воўчы, дзядзькаў;

в) павольны, бялець, блакіт, летні;

г) матчын, надзейны, вясковы, надзея.

8. Адзначце ў кожным радзе “лішні” прыметнік (маючы на ўвазе іх разрады):

а) пчаліны, дзядзькаў, птушыны, драўляны;

б) стройны, лясны, духмяны, гучны;

в) сельскі, друкарскі, вузкі, начны.

9. Вызначце прыметнікі, ад якіх можна ўтварыць ступені параўнання:

а) салодкі; б) летні; в) кароткі; г) прыдарожны; д) прыгожы.

10. Сярод прыметнікаў выберыце тыя, што ўтвораны суфіксальным спосабам:

а) трохгадовы; б) белаваты; в) гарадскі; г) смуглатвары; д) чарнявы.

11. Адзначце прыметнікі, якія неабходна пісаць праз злучок:

а) паўночна (заходні); б) дзіка (рослы); в) жоўта (зялёны); г) руска (англійскі).

12. Вызначце сказы, у якіх прыметнікі выконваюць ролю выказнікаў:

а) У познюю восень вада пад мастком чыстая і халодная.

б) Я чытаў гонкім соснам просты шчыры свій верш.

в) Даль імгліста, нерухома – не відна нічога.

13. Выберыце сярод прыведзеных прыкладаў лічэбнікі, якія трэба пісаць з мяккім знакам:

а) 8; б) 10; в) 19; г) 50; д) 70; е) 600; ж) 800.

14. Адзначце сказы, у якіх дапушчаны памылкі ва ўжыванні лічэбнікаў:

а) У чатырох кіламетрах ад вёскі стаяла царква.

б) Лес пачынаецца пяцью старымі дубамі.

в) Адна трэцяя поля была засеяна ячменем.

г) Пяцёра жанчын завіхаліся на кухні.

15. Выберыце чацвёрты “лішні” лічэбнік у кожным радзе:

а) пяцёрка, тройка, двойка, пяцёра;

б) шэсць, двое, тры пятыя, другі;

в) сем, пятнаццаць, чацвёра, дзесяць;

г) трое, дзве шостыя, абое, шасцёра.

16. Адзначце сказы, у якіх ужыта тры займеннікі:

а) Добра быць у дарозе, якую ты сам сабе выбіраеш.

б) Кожны чалавек любіць тое месца, дзе ён нарадзіўся.

в) Усе мы вучымся разам з першага класа.

г) Я буду думаць пра цябе ўвесь час.

17. Адзначце займеннікі, якія правільна перакладзены на беларускую мову:

а) купи чего-нибудь – купі нешта;

б) кое-чем угостить - чым-небудзь пачаставаць;

в) всем классом – усем класам;

г) нечего врать – няма чаго хлусіць.

18. Выберыце сярод займеннікаў азначальныя:

а) свайго; б) сябе; в) усякія; г) самая; д) маіх; е) кожны; ж) увесь.

19. Вызначце і запішыце ў пачатковай форме займеннік, які ўжываецца ў кожным сказе:

а) Пра …. чалавек расказваў мала.

б) Кожны выбраў …. пару.

в) Ты сам …. рыхтуеш снеданне?

г) Бабуля спачатку наліла чаю нам, а пасля …..

20. Перакладзіце на беларускую мову тэкст. Запішыце, якімі часцінамі мовы з’яўляюцца ў ім усе самастойныя словы.

**Человек, который любит и умеет читать, – счастливый человек. Он окружен множеством умных, добрых и верных друзей. Друзья эти – книги. Книги встречают нас в самом раннем детстве и сопровождают нас всю жизнь. Они помогают нам стать настоящими людьми. (К. Паустовский)**